منظمة أكاديمية التراث هي جمعية مغربية كاينة ف بركان. تأسسات ف 8 يناير 2017 فمدينت بركان كجمعية وطنية عندها فروع، ولهدف الكبير ديالها كان تأطير ومأسسة التراث المحلي باش تعيدلو لعتيبار لحقاش هو كنز وراسمال مهم بزاف. وكتهدف أنها تشرك الفاعلين والمتدخلين وكاع طبقات ديال المجتمع خصوصا الشباب باش يطورو الفعل التراثي ويبينو الثقافة والفلكلور المحلي فوحد شكل أكاديمي بعيد على الفوضوية والارتجال . من بين لكتوب لي صدرتهم كتاب بنو يزناسن القصة الكاملة لي يحكي على تاريخ وتراث قبائل بني يزناسن وساكنة ديال سنسلة جبال بني يزناسن ولي كيوصل حتى للحضارة الايبروموريسية. طبعات حكاية تراثية أمازيغية لي معروفة على الصعيد المحلي وحتى فشمال افريقيا كامل عنوانها "سالف لونجا" طبعات تحقيق ديال مخطوطات ديال عالم مالكي من القرن خمسطاش فكتاب سميتو: "مخطوطات سيدي محمد ابركان" طبعات لحكاية لي فازت بجائزة الحكاية التراثية نسخة د2016 لي عنوانها "أريذال وعش العصافير" وطبعات الترجمة ديالها. بنات نصب تذكاري للمعلمة التراثية "سيدي محمد ابركان" دارت تحسيس ومراسلات ضد تخريب المعلمات الاثرية لقديمة : === جائزة ديال الحكاية التراثية : نافست تلاميذ المدن الشرقية على حكايات تراثية وطبعت الحكاية ديالت التلميذ الفايز. خدامة على خلق متحف لتاريخ المدينة فالمعلمة ديالت سيدي محمد ابركان.